Diari Oficial de la Generalitat Valenciana


Sumari del DOGV 4352, del 08-10-2002 (2002/10795)

RESOLUCIÓ de 23 de setembre de 2002, del director del Centre de Desenvolupament Marítim, relativa a la delegació de competències d'assignació d'atracada en els ports de la Generalitat Valenciana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10180


Data del document
:   23-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * competència administrativa
    * política portuària
    * delegació de poders

RESOLUCIÓ de 23 de setembre de 2002, del director del Centre de Desenvolupament Marítim, relativa a la delegació de competències d'assignació d'atracada en els ports de la Generalitat Valenciana. [2002/10136]
  
La competència per a assignar atracada en els ports de la Generalitat Valenciana estava regulada fins ara per la Circular E-1, de 29 de març de 1993, del director general d'Obres Públiques d'aquell moment. Esta circular delega en personal del Servici d'Explotació i Conservació de Ports la competència que en matèria d'assignació d'atracada s'atribuïa al director general d'Obres Públiques.
  
El Decret 110/2000, de 18 de juliol, del Govern Valencià, que va aprovar el Reglament Orgànic i Funcional de la Conselleria d'Obres Públiques, Urbanisme i Transports va atribuir al Centre de Desenvolupament Marítim, entre altres funcions, la de ?dirigir i planificar l'oferta pública d'amarratges de recreació i la seua gestió?.
  
L'Orde de 6 d'octubre de 2000, que desplega el citat decret, adscriu al Centre de Desenvolupament Marítim els servicis de Gestió de Ports i d'Explotació i Conservació de Ports, i correspon a este últim la direcció tècnica de l'explotació i inspecció dels ports de la Generalitat Valenciana i la prestació i ordenació dels servicis portuaris, entre altres facultats.
  
El Decret 210/2001, de 18 de desembre, del Govern Valencià, que aprova el vigent Reglament Orgànic i Funcional de la Conselleria d'Obres Públiques, Urbanisme i Transports, manté l'atribució al Centre de Desenvolupament Marítim de la facultat de ?dirigir i planificar l'oferta pública d'amarratges de recreació i su gestió?. A hores d'ara no ha sigut publicada l'orde de desplegament d'este decret.
  
Com a conseqüència del que s'ha exposat, es considera convenient la publicació d'una nova norma el fi de la qual és determinar, d'acord amb l'organització que hi ha, la delegació de competències en matèria d'assignació d'atracada.
  
D'acord amb el que disposa l'article 68.1 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana, així com en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en ús de les atribucions que em conferix el citat Decret 210/2001, resolc:
  
1) Delegar la competència per a assignar atracada en els ports de la Generalitat Valenciana en el cap de Servici d'Explotació i Conservació de Ports, en l'enginyer tècnic de zona i en els auxiliars d'explotació portuària, segons s'indica a continuació:
  
Trànsit comercial
  
A. Línies regulars: (incloent passatge de badia): cap del Servici d'Explotació
  
B. Atracada no regular: enginyer tècnic de zona.
  
C. Esmenes, moviments i ancoratge de vaixells de línia regular o no, per a optimitzar el rendiment dels molls: enginyer tècnic de zona.
  
Trànsit pesquer
  
En tots els casos: (amb la proposta prèvia de la confraria de pescadors): enginyer tècnic de zona
  
Trànsit esportiu
  
A. Assignació de primer establiment per a embarcacions de base: cap del Servici d'Explotació de Ports.
  
B. Assignació per llista d'espera per a embarcacions de base: enginyer tècnic de zona, i correspon al cap del servici la supervisió de la gestió de la llista d'espera.
  
C. Modificacions en l'assignació per a embarcacions de base per necessitats d'explotació: enginyer tècnic de zona
  
D. Transeünts: enginyer tècnic de zona i auxiliars d'explotació portuària, i correspon en este últim cas a l'enginyer tècnic de zona la supervisió de les assignacions.
  
2) La delegació de competències que es disposa en la present resolució no serà obstacle perquè el director del Centre de Desenvolupament Marítim puga donar el coneixement i resolució de tots els assumptes que considere oportuns; així mateix podrà revocar la present delegació en qualsevol moment segons el que establix l'article 68.5 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana, així com en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
3) De conformitat amb el que establixen les lleis a dalt esmentades, les resolucions que s'adopten en virtut de la delegació conferida per esta resolució indicaran expressament esta circumstància i es consideraran dictades per l'òrgan delegador, i són, per tant, susceptibles de recurs d'alçada davant del conseller d'Obres Públiques, Urbanisme i Transports.
  
4) La present resolució entrarà en vigor el dia siguiente de la publicació en el DOGV.